         ทำไมต้องขออนุญาตก่อสร้างอาคาร
          เนื่องจาก อบต.ป่าพะยอม อยู่ในเขตควบคุมอาคารตาม    
·  พระราชบัญญัติควบคุมอาคาร พ.ศ.2522
· พระราชบัญญัติควบคุมอาคาร (ฉบับที่2) พ.ศ.2535
· พระราชบัญญัติควบคุมอาคาร (ฉบับที่3) พ.ศ.2545
ผู้ใดจะก่อสร้าง ดัดแปลง รื้อถอน เคลื่อนย้ายอาคาร ต้องได้รับใบอนุญาตจากเจ้าพนักงานท้องถิ่น หรือแจ้งต่อเจ้าพนักงานท้องถิ่นทราบก่อน
          เพื่อประโยชน์แห่งความมั่นคงแข็งแรง ความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมือง การสถาปัตยกรรม และการอำนวยความสะดวกแก่จราจร ตลอดจนการอื่นที่จำเป็นต้องปฏิบัติตาม
       ใช้ประกอบการพิจารณาให้ความช่วยเหลือเมื่อบ้านประสบภัยต่างๆ เช่น วาตภัย อุทกภัย หรือ อัคคีภัย เป็นต้น
         ใบอนุญาต สามารถนำไปใช้เอกสารประกอบกับส่วนราชการอื่น เช่น
·  ประกอบการขอทะเบียนบ้าน
· ประกอบการโอนกรรมสิทธิ์ที่ดิน
· ประกอบการขอกู้เงินจากสถาบันการเงิน เป็นต้น
           ป้องกันข้อขัดแย้งหรือปัญหาที่อาจเกิดขึ้นได้ในการก่อสร้างสิ่งปลูกสร้างต่างๆ
บทกำหนดโทษ

	ผู้ใดฝ่าฝืน ก่อสร้าง ดัดแปลง รื้อถอน และเคลื่อนย้ายอาคาร  โดยไม่ได้รับใบอนุญาตจากเจ้าพนักงานท้องถิ่นหรือไม่แจ้งต่อเจ้าพนักงานท้องถิ่น
	มีโทษจำคุกไม่เกินสามเดือน หรือปรับไม่เกินหกหมื่นบาท หรือทั้งจำทั้งปรับ ตลอดระยะเวลาที่ฝ่าฝืน จนกว่าจะปฏิบัติให้ถูกต้อง
	และหากฝ่าฝืนไม่ปฏิบัติตามพระราชบัญญัติควบคุมอาคารเจ้าพนักงานท้องถิ่นมีอำนาจหน้าที่ดำเนินการดังนี้
· มีคำสั่งให้ระงับการก่อสร้างหรือการดำเนินการเกี่ยวกับอาคารนั้น
· มีคำสั่งห้ามใช้หรือเข้าไปในอาคารนั้น
· พิจารณามีคำสั่งให้เจ้าของอาคารดำเนินการให้ถูกต้องตาม พรบ.
· พิจารณามีคำสั่งให้รื้อถอนอาคารนั้น
· ยื่นคำร้องต่อศาล ขอให้ศาลมีคำสั่งจับกุมและกักขังบุคคลที่ไม่ปฏิบัติตามคำสั่งของเจ้าพนักงานท้องถิ่น

ลักษณะอาคารที่ต้องขออนุญาตก่อสร้าง

	ได้แก่ อาคารที่จะดำเนินการก่อสร้าง ใหม่ทุกประเภท รวมถึง อัฒจันทร์ เขื่อน สะพาน อุโมงค์ ทางหรือท่อระบายน้ำ อู่เรือ คานเรือ ท่าน้ำ ทำจอดเรือ รั้ว กำแพงหรือประตู ป้ายหรือสิ่งที่สร้างขึ้นสำหรับติดตั้งป้าย ที่จอดรถทางเข้าออกของรถ ถังเก็บของ สระว่ายน้ำ กำแพงกั้นดินหรือกั้นน้ำ เสารับส่งวิทยุหรือโทรทัศน์ที่สูง 10 เมตรขึ้นไป และสิ่งก่อสร้างอื่นตามที่กฎหมายกำหนด  อาคารเหล่านี้ต้องยื่นขออนุญาตต่อเจ้าพนักงานท้องถิ่น



              
                 ข้อควรคำนึงในการก่อสร้าง

· อาคารควรอยู่ห่างจากเขตที่ดินหรืออาคารอื่นอย่างน้อย 2 เมตร
· อาคารที่ก่อสร้างหรือดัดแปลงใกล้ถนนสาธารณะที่มีความกว้างน้อยกว่า 6 เมตร ให้ร่นแนวอาคารห่างจากกึ่งกลางถนนสาธารณะอย่างน้อย 3 เมตร
· อาคารที่ก่อสร้างหรือดัดแปลงใกล้แหล่งน้ำสาธารณะ เช่น แม่น้ำ คู คลอง ลำราง หรือลำกระโดง ถ้าแหล่งน้ำสาธารณะนั้นมีความกว้างน้อยกว่า 10 เมตร ต้องร่นแนวอาคารให้ห่างจากเขตแหล่งน้ำสาธารณะนั้นไม่น้อยกว่า 3 เมตร แต่ถ้าแหล่งน้ำสาธารณะนั้นมีความกว้างตั้งแต่ 10 เมตรขึ้นไป ต้องร่นแนวอาคารให้ห่างจากเขตแหล่งน้ำสาธารณะนั้นไม่น้อยกว่า 6 เมตร 
สำหรับอาคารที่ก่อสร้างหรือดัดแปลงใกล้แหล่งน้ำสาธารณะขนาดใหญ่ เช่น บึง ทะเลสาบ หรือทะเล ต้องร่นแนวอาคารให้ห่างจากเขตแหล่งน้ำสาธารณะนั้นไม่น้อยกว่า 12 เมตร









เอกสารหลักฐานการขออนุญาต

(กรณีพื้นที่ไม่เกิน 150 ตารางเมตร)
1.   หนังสือขออนุญาตก่อสร้าง ดัดแปลง รื้อถอนอาคาร           
(แบบ ข.1)				จำนวน  1 ชุด
2.  แผนผังบริเวณ(มาตราส่วนไม่เล็กกว่า 1ใน500)						 จำนวน  3 ชุด
3.  แผนที่โดยสังเขปสถานที่ขออนุญาต		 จำนวน  3 ชุด
4. แบบแปลน(มาตราส่วนไม่เล็กกว่า 1ใน100)	 จำนวน  3 ชุด
5. สำเนาโฉนดที่ดิน/ น.ศ.3/ส.ค.1 (เท่าฉบับจริง)  จำนวน  1 ชุด
6.  สำเนาบัตรประจำตัวประชาชนของเจ้าของบ้านจำนวน 1 ชุด
7. สำเนาทะเบียนบ้านของเจ้าของบ้าน		 จำนวน 1 ชุด
8. หนังสือยินยอมให้ก่อสร้างอาคารในที่ดิน(กรณีที่สร้างในที่ดิน 
    ผู้อื่น)					จำนวน 1 ชุด
9. หนังสือยินยอมให้ก่อสร้างอาคารชิดเขตที่ดิน(กรณีที่สร้างชิด
     เขตที่ดินผู้อื่น)				จำนวน 1 ชุด
10. หนังสือรับรองของผู้ออกแบบและคำนวณโครงสร้างอาคาร
      (กรณีที่เป็นอาคารมีลักษณะ ขนาด อยู่ในประเภทของงาน
      วิศวกรรมควบคุม)			จำนวน 1 ชุด
11. หนังสือยินยอมของผู้ควบคุมงาน (กรณีที่เป็นอาคารมีลักษณะ 
ขนาด อยู่ในประเภทของงานวิศวกรรมควบคุม)							จำนวน 1 ชุด
12. แบบบ่อดักไขมัน 			จำนวน 1 ชุด


(กรณีพื้นที่เกิน 150 ตารางเมตร)
1.   หนังสือขออนุญาตก่อสร้าง ดัดแปลง รื้อถอนอาคาร           
      (แบบ ข.1)				จำนวน  1 ชุด
2.  แผนผังบริเวณ(มาตราส่วนไม่เล็กกว่า 1ใน500)						 จำนวน  3 ชุด
3.  แผนที่โดยสังเขปสถานที่ขออนุญาต		 จำนวน  3 ชุด
4. แบบแปลนรายการประกอบแบบ                                     
(มาตราส่วนไม่เล็กกว่า 1ใน100)		 จำนวน  3 ชุด
5. รายการคำนวณโครงสร้างอาคาร		 จำนวน  1 ชุด
6. สำเนาโฉนดที่ดิน/ น.ศ.3/ส.ค.1 (เท่าฉบับจริง)  จำนวน  1 ชุด
7.  สำเนาบัตรประจำตัวประชาชนของเจ้าของบ้านจำนวน 1 ชุด
8. สำเนาทะเบียนบ้านของเจ้าของบ้าน		 จำนวน 1 ชุด
9. หนังสือยินยอมให้ก่อสร้างอาคารในที่ดิน(กรณีที่สร้างในที่ดิน 
    ผู้อื่น)					จำนวน 1 ชุด
10. หนังสือยินยอมให้ก่อสร้างอาคารชิดเขตที่ดิน(กรณีที่สร้างชิด
     เขตที่ดินผู้อื่น)				จำนวน 1 ชุด
11. หนังสือรับรองของผู้ออกแบบและคำนวณโครงสร้างอาคาร
      (กรณีที่เป็นอาคารมีลักษณะ ขนาด อยู่ในประเภทของงาน
      วิศวกรรมควบคุม)			จำนวน 1 ชุด
12. หนังสือยินยอมของผู้ควบคุมงาน (กรณีที่เป็นอาคารมีลักษณะ 
      ขนาด อยู่ในประเภทของงานวิศวกรรมควบคุม)	
13. หนังสือรับรองของผู้ออกแบบพร้อมสำเนาใบอนุญาตเป็นผู้
      ประกอบวิชาชีพสถาปัตยกรรมควบคุม	จำนวน 1 ชุด
14. หนังสือแสดงความยินยอมของผู้ควบคุมงาน(แบบ น.4)ของผู้
     ประกอบวิชาชีพสถาปัตยกรรมควบคุม	จำนวน 1 ชุด
15. แบบบ่อดักไขมัน 			จำนวน 1 ชุด
ติดต่อสอบถามรายละเอียดได้ที่
กองช่าง องค์การบริหารส่วนตำบลป่าพะยอม  074-624444 

เอกสารแนะนำประกอบ
การขออนุญาตก่อสร้าง 
ดัดแปลง
 รื้อถอน 
เคลื่อนย้ายอาคาร


กองช่าง
องค์การบริหารส่วนตำบลป่าพะยอม
อำเภอป่าพะยอม  จังหวัดพัทลุง

